Document ID: 32003R1298

Κανονισμός (ΕΚ) αριθ. 1298/2003 της Επιτροπής
της 22ας Ιουλίου 2003
για τη συμπλήρωση του παραρτήματος του κανονισμού (ΕΚ) αριθ. 2400/96 σχετικά με την εγγραφή ορισμένων ονομασιών στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων που προβλέπεται στον κανονισμό (ΕΟΚ) αριθ. 2081/92 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων "Φοινίκι Λακωνίας" ("Finiki Lakonias")
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 6 παράγραφοι 3, 4 και 5,
Εκτιμώντας τα ακόλουθα:
(1) Σύμφωνα με το άρθρο 5 του κανονισμού (ΕΟΚ) αριθ. 2081/92, η Ελλάδα διαβίβασε στην Επιτροπή αίτηση για την καταχώριση της ονομασίας "Φοινίκι Λακωνίας" ("Finiki Lakonias") ως προστατευόμενης ονομασίας προέλευσης.
(2) Σύμφωνα με το άρθρο 6 παράγραφος 1 του εν λόγω κανονισμού, διαπιστώθηκε ότι η αίτηση πληροί τις απαιτήσεις και, πιο συγκεκριμένα, ότι περιλαμβάνει όλα τα στοιχεία που προβλέπονται στο άρθρο 4.
(3) Μετά τη δημοσίευση στην Επίσημη Εφημερίδα των Ευρωπαϊκών Κοινοτήτων(3), η Ιταλία υπέβαλε στην Επιτροπή ένσταση δυνάμει του άρθρου 7 του εν λόγω κανονισμού. Η ένσταση αυτή, η οποία αφορά τις προδιαγραφές του προϊόντος που επιτρέπουν την εμφιάλωσή του εκτός της γεωγραφικής περιοχής, κρίθηκε μη παραδεκτή κατά την έννοια του άρθρου 7 παράγραφος 4 του κανονισμού (ΕΟΚ) αριθ. 2081/92, εφόσον δεν υπήρχαν ενδείξεις μη συμμόρφωσης με τους όρους του άρθρου 2 του κανονισμού. Καμία άλλη ένσταση σχετικά με την ονομασία "Φοινίκι Λακωνίας" ("Finiki Lakonias") δεν κοινοποιήθηκε στην Επιτροπή μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
(4) Συνεπώς, η ονομασία αυτή μπορεί να εγγραφεί στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων και να προστατεύεται στο σύνολο της Κοινότητας ως προστατευόμενη ονομασία προέλευσης.
(5) Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2400/96 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 1291/2003(5).
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής που έχει συσταθεί δυνάμει του άρθρου 15 του κανονισμού (ΕΟΚ) αριθ. 2081/92,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2400/96 συμπληρώνεται με την ονομασία που αναφέρεται στο παράρτημα του παρόντος κανονισμού και η ονομασία αυτή εγγράφεται στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων ως προστατευόμενη ονομασία προέλευσης (ΠΟΠ), όπως προβλέπεται στο άρθρο 6 παράγραφος 3 του κανονισμού (ΕΟΚ) αριθ. 2081/92.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένω σης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουλίου 2003.

Labels: 3
18
17
6